Διερεύνηση κινητικής ασυμμετρίας άνω και κάτω άκρων εμβρύων, κατά το 2ο τρίμηνο της κύησης, με τετραδιάστατη υπερηχογράφηση
Creators: name: Γρηγοροπούλου, Μαρία Νικολάου
Publisher: name: Aristotle University of Thessaloniki
Year: 2014
Subjects: Κινητική ασυμμετρία
Ενδομήτρια ζωή
Τετραδιάστατος υπέρηχος
Motor asymmetry
Intrauterine life
dimensional ultrasound

description: Η λειτουργική εγκεφαλική ασυμμετρία αναφέρεται στη διαφοροποιημένη εξειδίκευση των δύο ημισφαιρίων του εγκεφάλου σε αντιληπτικό, γνωστικό και κινητικό επίπεδο. Οι κινητικές ασυμμετρίες αφορούν κυρίως στο διαφορετικό τρόπο χρήσης και ελέγχου των άνω και κάτω άκρων, γεγονός που αποτέλεσε αντικείμενο πολλών ερευνών τις τελευταίες δεκαετίες. Η ασύμμετρη κινητική συμπεριφορά, σύμφωνα με τη βιβλιογραφία, φαίνεται να εκφράζεται από τα πρώτα στάδια της εμβρυικής ανάπτυξης, όπου το πλεονέκτημα της τετραδιάστατης υπερηχογραφικής τεχνολογίας μας επιτρέπει να την παρατηρούμε σε πραγματικό χρόνο. Η ανασκόπηση της βιβλιογραφίας έδειξε, ότι ο αριθμός των μελετών που διερεύνησαν την ασύμμετρη κινητική συμπεριφορά προγεννητικά είναι περιορισμένος. Η παρούσα μελέτη διερεύνησε το φαινόμενο της κινητικής ασυμμετρίας, καθώς επίσης και την κατεύθυνση αυτής, με τετραδιάστατη υπερηχογραφική καταγραφή κινήσεων των άνω και κάτω άκρων εμβρύων, κατά το δεύτερο τρίμηνο της κύησης. Τα αποτελέσματα έδειξαν, ότι υπήρχε σημαντική κινητική ασυμμετρία στα κάτω άκρα, υπέρ της δεξιάς πλευράς, ενώ δεν συνέβαινε το ίδιο στα άνω άκρα, αν και υπήρχε διαφορά στον αριθμό των κινήσεων υπέρ του δεξιού άνω άκρου. Η παρούσα μελέτη έδειξε την παρουσία ασύμμετρης κινητικής συμπεριφοράς προγεννητικά, η οποία μπορεί να αποτελεί και την αιτία της ασύμμετρης εγκεφαλικής ανάπτυξης. Τέλος, από τη μελέτη προκύπτει, ότι η ασύμμετρη κινητική συμπεριφορά κατά την διάρκεια της κύησης μπορεί να αποτελέσει δείκτη της τυπικής κινητικής ανάπτυξης.
description: The functional cerebral asymmetry refers to the differential specialization of the two hemispheres of the brain in perceptual, cognitive and motor level. Motor asymmetries involve mainly the differential use and control of the upper and lower limbs, which have been the subject of many investigations, the last decades. Asymmetrical motor behavior, according to the literature, it seems to be expressed from the early stages of development where the advantage of 4-dimensional ultrasound technology formally allows the observation in real time. The literature review showed that the number of studies investigating the asymmetrical motor behavior prenatally is limited. The present study probed the phenomenon of motor asymmetry, as well its direction, with the use of 4-dimensional ultrasound, recording movements of upper and lower limbs of fetuses, during the second trimester of gestation. The results showed that there was significant difference in the number of movements between the lower limbs, favoring the right side, while there was no significant difference in the upper limbs, with the right one exhibiting more movements. This study revealed the presence of asymmetrical motor behavior during fetal life, which might be the cause of asymmetrical brain development. Finally, from the study emerged that prenatal motor behavior may represent an indicator of the typical motor development.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)